ปลื้มใจ
ถึง สมหมาย ภาษี รมว.คลัง ต้องทำงานหนักแทบไม่มีเวลาพัก แต่ก็ยังหาเวลาว่างส่งใจเชียร์ลูกชายหัวแก้วหัวแหวนที่เดินทางไปแข่งกีฬาซีเกมส์ ครั้งที่ 28 ที่กำลังดำเนินการแข่งขันกันอยู่ในขณะนี้ ที่ประเทศสิงคโปร์
11 มิ.ย. 2558

ถึง สมหมาย ภาษี รมว.คลัง ต้องทำงานหนักแทบไม่มีเวลาพัก แต่ก็ยังหาเวลาว่างส่งใจเชียร์ลูกชายหัวแก้วหัวแหวนที่เดินทางไปแข่งกีฬาซีเกมส์ ครั้งที่ 28 ที่กำลังดำเนินการแข่งขันกันอยู่ในขณะนี้ ที่ประเทศสิงคโปร์
หลายคนไม่รู้มาก่อนว่าท่านสมหมาย ขุนคลังคนล่าสุด มีลูกชายเป็นนักกีฬายิงปืนเป้าบินแม่นขนาดติดทีมชาติ  ชื่อ ปิติภูมิ ภาษี โดยเจ้าตัวชอบกีฬาชนิดนี้มานานและตั้งใจฝึกซ้อมมาอย่างต่อเนื่อง เพื่อสร้างชื่อให้กับประเทศไทยครั้งนี้
สำหรับผลงานในซีเกมส์ครั้งนี้ถือว่าไม่ธรรมดา ปิติภูมิยิงแม่นได้เหรียญทองแดงประเภทเดี่ยวและรวมพลังกับเพื่อนคว้าเหรียญทองประเภททีม ถือว่าทำได้ 2 เหรียญ
นอกจากสร้างชื่อเสียงให้กับประเทศแล้ว ยังสร้างความปลื้มอกปลื้มใจกับคนในครอบครัวอีกด้วย โดยเฉพาะยอดคุณพ่อสมหมายที่ทำงานเหนื่อยสายตัวแทบขาด แต่พอรู้ผลงานความสำเร็จของลูกแล้วก็ยิ้มได้ทั้งวัน ใครถามอะไรก็ตอบอย่างอารมณ์ดี
มียาใจอย่างนี้ คุณพ่อผู้ตีกอล์ฟเป็นงานอดิเรกมีกำลังใจขึ้นอีกเป็นกองที่จะลุยงานหนักต่อไป